ენდოკარდიტი

ენდოკარდიტი —  წარმოადგენს გულის შიდა ამომფენი გარსის (ენდოკარდიუმი) ინფექციას.

ენდოკარდიტი ვითარდება ძირითადად მაშინ, როდესაც ბაქტერია ან ინფექციის სხვა წყარო სხეულის ნებისმიერი წერტილიდან, როგორიცაა მაგალითად პირის ღრუ, გადადის სისხლში და ხვდება გულის დაზიანებულ ადგილას. სამედიცინო ჩარევის გარეშე ენდოკარდიტს შეუძლია დააზიანოს გულის სარქველები და გამოიწვიოს სიცოცხლისთვის საშიში გართულებები. ენდოკარდიტის მკურნალობა მოიცავს ანტიბიოტიკებს და ზოგიერთ შემთხვევაში ქირურგიულ ჩარევას.

ენდოკარდიტი იშვიათია ჯანმრთელი გულის მქონე პაციენტებში. ენდოკარდიტის რისკი იმატებს დაზიანებული სარქვლების, ხელოვნური სარქვლების ან გულის სხვა დაავადებების პირობებში.

 გამომწვევი მიზეზები 
ნორმალურ პირობებში სისხლში ბაქტერიები არ უნდა არსებობდეს. თუმცა, კანის, პირის ღრუს ამომფენი გარსის ან ღრძილების დაზიანებამ (რომელიც ზოგჯერ ღეჭვის ან კბილების გახეხვის დროსაც კი ვითარდება) შეიძლება ბაქტერიების სისხლში მოხვედრა გამოიწვიოს. ბაქტერიების სისხლში შეღწევა მოსალოდნელია ინფექციური გინგივიტის (ღრძილების ანთება), მცირე ზომის კანის ინფექციის ან სხეულის რომელიმე ნაწილის ინფექციის დროს.

ბაქტერიის სისხლში გადასვლა შესაძლებელია გარკვეულმა ქირურგიულმა, სტომატოლოგიურმა და სამედიცინო პროცედურებმაც გამოიწვიოს. იშვიათად, გულზე ღია ოპერაციის ან გულის სარქვლების შეცვლის დროს, ბაქტერია შეიძლება პირდაპირ გულში მოხვდეს. დაუზიანებელი გულის სარქვლების მქონე ჯანმრთელ პირებში სისხლის თეთრი უჯრედები (ლეიკოციტები) და იმუნური სისტემა ებრძვის და ანადგურებს ბაქტერიებს. პათოლოგიური სარქვლების შემთხვევაში, ბაქტერია შეიძლება დაზიანებული სარქვლის ზედაპირზე გაიჭედოს, შემდეგ ენდოკარდიუმზე „დასახლდეს“ და გამრავლება დაიწყოს. სეფსისის დროს, რომელიც სისხლის მძიმე ინფექციას წარმოადგენს, სისხლის ნაკადში დიდი რაოდენობით ბაქტერიები ხვდება. როდესაც სისხლში ბაქტერიების რაოდენობა გარკვეულ დონემდე იზრდება, შეიძლება ენდოკარდიტი განვითარდეს, მათ შორის ნორმალური სარქვლების მქონე პირებში.

თუ ინფექციური ენდოკარდიტის განვითარების მიზეზი ნარკოტიკული ნივთიერებების ვენაში  ინექცია ან ვენის კათეტერის ხანგრძლივი გამოყენებაა, უმეტესად სამკარიანი სარქველი ზიანდება (რომელიც იხსნება მარჯვენა წინაგულიდან მარჯვენა პარკუჭში). ენდოკარდიტის სხვა შემთხვევებში, როგორც წესი, მიტრალური სარქველი, ან აორტული სარქველი ინფიცირდება.ენდოკარდიტის გამომწვევი მიზეზები

 ენდოკარდიტის სიმპტომები 
 დაღლილობა
 შეცვლილი ან ახალი გულის შუილი, რომელიც წარმოადგენს გულის ტონს, რომელსაც სისხლი გულში გავლისას წარმოქმნის
 შეშუპება ფეხებში, მუცელში ან ტერფებში
 ბაქტერიული ენდოკარდიტი
 კუნთების და სახსრების ტკივილი
 არანორმალური გულისცემა
 ქოშინი
 გრიპის მსგავსი სიმპტომები, როგორიცაა შემცივნება და ცხელება
 მკერდის ტკივილი სუნთქვისასენდოკარდიტის სიმპტომები

რესურსები ინტერნეტში
ენდოკარდიტი

სქოლიო

კატეგორია:ინფექციური დაავადებები